en en en en en en en id en fr ms en ms en ms id id id en en id en id en en it en id id en en id id ms en id en en en en id en id id id id id id en id id id id id en en en en ms en id id id ms id id id id ms id id id ms id en en ms id en id id id ms id id id ms ms eo id id id id ms id id id en id id ms id id id id id ms id id ur ms id ms id id id kn ms id id id id ms id id id id ms id id ms ms ms id id ms id id id ms ms en ms id ms ms id en nl en sk en en ms ms fr fr en en en en en nl id en id id id id id id id ms id id id id ms id ms id id ms ms id id id id ms id en en en id en id id id en id en ms en id en en ms id en en id id en en en en ms en en en ms id es id en en en id id en en en id id en en en id en ms en id de en en en id id en en en en en tl en en es en en id en id id ms id en en sv id en id id en
Rumah Makan Hampir 100 Tahun! Port makan baru di Melaka !
Melaka adalah destinasi tumpuan di wilayah selatan mahupun satu Malaysia.Mewarisi kegemilangan masa lampau, Melaka kini merupakan pusat tarikan bagi tempat-tempat bersejarah di Malaysia. Dikenali sebagai Bandaraya Bersejarah Malaysia, Melaka mempunyai pelbagai legenda, monumen-monumen dan artifak-artifak yang berusia lebih 500 tahun.
Sudah tentu salah satu tumpuan adalah makanannya.
Ada satu Rumah Makan yang berusia hampir 100 Tahun! Port makan baru di Melaka. Sajian yg rare dan citarasa yg unik tiada tandingan!
Restoran baru berkonsepkan rumah Melayu di Melaka. Menu InsyaAllah sedap dan menyelerakan. Jomlah datang makan, meh datang ramai-ramaia,korang confirm tak nyesal. Pasti repeat punya! Sambil makan tu, nak bergambau ootd pun syokk! port cantik nak posing.
Tips nak pergi sini pergi hari biasa then order la masakan lauk pauk kampung. Memang sedap !!
Hubungi untuk sebarang pertanyaan & tempahan Rumah Makan 100 Tahun
Buka Setiap Hari dari 4.00 petang hingga 11.30 malam
No 56, Jalan Ujong Pasir, 75050 Melaka
Lokasinya juga betul-betul dekat simpang masuk ke Kampung Portugis,
Mahu pilih dia jadi pasangan hidup kita. Biar dia sayang kita lebih dari kita sayangkan dia
Assalamualaikum,berbicara soal jodoh masing-masing ada pandangan dan pendapatnya. Mari Kita baca dan hayati pandangan soal jodoh yang disampaikan oleh The Muhammad Shafri.
Kalau kita nak memilih seseorang untuk dijadikan pasangan hidup. Maka pilihlah dia yang paling bersungguh nak menghalalkan kita. Effort dia untuk ke next step tu ada. Kita nampak semua usaha dia. Baik jumpa mak ayah, buat kerja lebih masa dan sebagainya. Bukan hanya dia pandai cakap I love You tapi lembu pun boleh terbang. Nak kahwin tapi persiapan masih zero.
Dah datang berjumpa mak ayah tapi masih lagi tak bersungguh nak berkahwin. Sekarang bukan lagi satu kepastian kalau seseorang tu dah datang berjumpa kedua mak ayah kita. Dia akan berkahwin dengan kita. Dia ikhlas nak dekat kita. Kerana hanya akad yang indah menjadi bukti cinta sebenar. Perasaan cinta dan sayang saja masih tak cukup. Cinta tak boleh menghilangkan rasa lapar disaat kamu kelaparan. Apatah lagi ketika kau tengah kebuluran sebab tak makan.
Kita bukan hidup dalam alam fantasi, atau hidup dalam novel cinta yang penuh dengan rekaan. Sedarilah kita berdiri pada bumi yang nyata.
Mahu pilih dia jadi pasangan hidup kita. Biar dia sayang kita lebih dari kita sayangkan dia. Sebab itu adalah tanda dia ikhlas mahu hidup berdua dengan kita. Tapi kalau kita ni dah tak lagi diperlukan. Menghargai tapi dihargai. Better angkat kaki je. Kenapa kita nak menghargai seseorang yang tak menghargai kita? Move on. Usah terus berharap pada hati yang dah tak sudi menerima kita.
Carilah pasangan hidup yang boleh menjadikan kehidupan kita lebih baik. Boleh sama-sama berusaha untuk perbaiki diri. Bukan hanya kehidupan untuk dunia saja. Tapi juga kehidupan untuk akhirat. Bila kita tak solat dia mengingatkan kita tentang solat, jangan tinggalkan solat 5 waktu walau sibuk mana pun kita dengan dunia
Dan jangan memilih pasangan hidup semudah kita nak membeli kangkung di pasar pagi. Sedang kangkung yang kita pilih pun belum tentu masih elok. Apatah lagi nak mencari pasangan hidup. Memilih pasangan hidup ni ibarat kita nak membina sebuah rumah. Jika tiang yang kita bina utuh maka potensi untuk rumah tu bertahan lama adalah sangat tinggi. Maka begitu juga sebaliknya jika kita hanya mencari pasangan hidup sekadar tangkap muat. If you know what i mean
Hidup berdua ni kalau boleh biar jodoh kita dan dia kekal sampai syurga Allah, kalau terputus di dunia kita berharap dan berdoa, minta supaya Allah satukan di akhirat sana. Itu tujuan kita berkahwin. Bukan sekadar berkahwin untuk hidup berdua di dunia saja.
Dan kepada kalian yang dah bercinta bertahun-tahun. Dah kenal lama bukan satu jaminan yang kamu dah kenal diri dia yang sebenar. Nak kenal diri dia yang sebenar bagaimana. Nikahi dia. Jangan sangka apa yang kita rasa baik untuk kita itu adalah baik buat kita. Sebab boleh jadi dia yang kita anggap jodoh kita. Sebenarnya adalah jodoh orang lain. Jadi bersederhanalah dalam berkasih
Buat kalian yang tengah menanti hari bahagia. “Sirru Ala Barakatillah” berjalanlah di atas keberkatan Allah SWT. Binalah hubungan rumahtangga kalian dengan taqwa dan rasa takut yang tinggi kepada Allah. Dan buat kalian yang masih single, usah lah merasa diri tak laku di mata orang lain. Kerana kita ada bahagia kita masing-masing
Allah knows what is the best for you
Masih Single ? Ini 7 pesan Dato' Dr. Haji Mohd Fadzilah Kamsah
Masih single? Ini 7 pesan Tok Abah untuk anda:
1. Jangan merasa sendiri dan membanding-bandingkan dengan kawan kamu semua yang sudah berkeluarga. Jodoh bukan perlumbaan, maka tak perlu melihat mereka.
2. Tetap single sehingga kamu benar-benar telah jumpa seseorang yang matang dan bertanggungjawab untuk mencintai kamu dan keluarga kamu.
3. Pilih seseorang yang sedar bahawa tiada tempat untuk bermalasan dalam sebuah perhubungan yang memerlukan komitmen.
4. Pilih si dia yang tidak pernah menghukum masa lalumu. Seseorang yang menghargai kamu pada masa ini dan sentiasa 'look forward' untuk mencipta kehidupan terindah denganmu.
5. Pilihlah si dia yang telah melihat masa terburukmu, maksudnya pernah melihat kamu gagal dan hampir putus asa. Dia datang sebagai kekuatan dan sentiasa percaya dengan keupayaan kamu.
6. Pilihlah si dia yang sentiasa meletakkan Allah SWT di tempat tertinggi dan mendekatkan kamu denganNya.
7. Pilihlah si dia yang tidak pernah merasa penat denganmu. Seseorang yang sentiasa ada sahaja idea untuk elak kamu merasa bosan dan buat sesuatu perkara menginspirasikan dan indah.
Jodoh itu Allah telah tetapkan. Kita jangan pernah merasa terlambat kerana hidup ini penuh keindahan yang Allah telah bentangkan untuk kita.
Kadangkala, Allah sengaja menghilangkan jodoh kita dengan pasangan kita sebelum ini, hanya kerana Dia lebih mengetahui orang yang tepat untuk menjadi milik kamu.
Mulai hari ini, berdoalah dan ubah diri kamu untuk jadi insan yang lebih baik dan baik. Inn shaa Allah, ada calon yang baik pasti menghampiri dan mengetuk pintu hatimu untuk berumahtangga.
Dato' Dr. Haji Mohd Fadzilah Kamsah,
Moga ada jodohnya ya.
Posted by Akupenghibur.com at Sabtu, September 10, 2022 Tiada ulasan:
Selasa, 12 Julai 2022
Jom Taksir Zakat, Bayar Jumlah Tepat, Hidup Lebih Berkat
Dalam setiap rezeki kita, ada hak orang lain di dalamnya, termasuk gaji kita setiap bulan.
Mungkin kita masih ada dibenak fikiran kita, " akupun susah, apalagi nak bayar zakat !"
Cetusan hati itu berlarutan dan akhirnya kita abaikan tanggungjawab kita. Padahal di luar sana masih ramai yang sangat memerlukan.
Kenapa kita keluarkan zakat ?
Zakat dari segi bahasa maksudnya mensucikan, subur, berkembang.
Banyak pengertian yang dikembangkan daripada perkataan di atas, misalnya, ia mensucikan harta, menyuburkan silaturrahim, dan mengembangkan punca rezeki.
Dari segi istilahnya, zakat adalah mengeluarkan harta mengikut syarat yang ditentukan oleh syarak dengan kadar tertentu kepada golongan tertentu (asnaf zakat).
Zakat ni kita boleh umpamakan macam proses kita mencantas pokok. Masa kecil saya di kampung, ayah dan mak saya selalu memangkas pokok-pokok buah-buahan dan bunga di sekitar tujuan. Bila kita potong dahan pokok-pokok ni, ia akan nampak gondol dan pelik. Tapi hasilnya, pokok-pokok ni akan jadi lebih subur, rimbun dan rendang.
Macam itulah bila kita berzakat. Kita keluarkan harta kita, tapi in return kita akan dapat lebih daripada apa yang kita keluarkan. Ia menyuburkan harta kita, menjadikannya lebih merimbun.
Zakat membuka pintu rezeki.
Setiap hari, 2 malaikat akan mendoakan sorang yang berzakat dan bersedekah agar Allah memberikan ganti kepadanya, dan satu lagi mendoakan agar Allah menghancurkan orang yang kedekut nak berzakat dan bersedekah.
Adakah zakat ini menyusahkan?
Malah ia nampak begitu mengujakan bukan?
Zakat adalah win-win situation. Baik kepada penerima, apatah lagi pemberi. Ingat analogi pangkas pokok di atas tadi, bila kita berzakat, harta kita jadi makin ‘cantik’, elok, dan makin bertambah. Bila rezeki makin bertambah, makin banyak kita boleh menyumbang kepada umat.
Yang menerima zakat juga boleh menggunakan wang tersebut untuk memulakan sesuatu usaha, mungkin satu hari mereka yang layak menerima zakat inilah pula yang mengeluarkan zakat harta mereka. Tidak mustahil bukan. Ia pernah terjadi di zaman pemerintahan Khalifah Umar Abdul Aziz di mana tiada yang layak menerima zakat, kerana penduduk negeri pada zaman itu terdiri dari orang berharta.
Mudah-mudahan pemimpin negara kita dapat mencontohi kepimpinan Umar Abdul Aziz. Berkat seluruh negeri, terhapus kemiskinan, tercapai tujuan ke arah kemiskinan sifar.
Takrif Pendapatan (al-Mal al-Mustafad)
Harta pendapatan bermaksud semua jenis upah, imbuhan, bayaran atau hasil yang diperolehi daripada kerja atau usaha yang dilakukan sama ada secara tetap atau sekali sekali.
Ulama’ mutaakhirin membahagikan Mal al-Mustafad kepada kategori berikut:
1. Zakat Harta Penggajian dan Upah Kerja ( كَسَبُ العَمَلِ وَالرَوَاتِبِ وَالأُجُورِ )
Ia bermaksud “Harta yang diperolehi oleh seseorang hasil daripada pekerjaan yang dilakukannya untuk pihak lain sama ada kerajaan, swasta atau individu dengan melakukan sebarang usaha dalam bentuk fizikal, sumbangan idea atau kedua-duanya dalam tempoh yang dipersetujui bersama, sama ada secara tahunan, bulanan, mingguan, harian atau jam.”Contoh :
Gaji, upah, bonus, tuntukan kerja lebih masa, gratuiti, pampasan, pencen, hadiah , anugerah & insentif, hasil ESOS (Skim pilihan sahan pekerja) dan sebagainya.
Apa-apa hasil yang diperolehi dengan sebab pekerjaan atau penggajian.
2. Zakat Harta Pemberian Atau Sumbangan ( العطية )
Ia bermaksud “Harta yang diperolehi oleh seseorang bukannya hasil daripada pekerjaan yang dilakukannya. Ia merupakan pemberian yang diterima samada daripada individu atau institusi dalam tahun semasa ” dalam berbentuk harta zakawi yang bukan dalam bentuk harta tetap (al ‘aqar) dan bukan merupakan nafkah wajib.”Contoh :
Hibah, hadiah, saguhati, pencen pasangan, sedekah
Pampasan, harta pusaka, mahar perkahwinan
3. Zakat Harta Kerja Bebas ( المَهَنُ الحُرَّة )
Iaitu harta yang diperolehi oleh seseorang hasil daripada pekerjaan yang dilakukannya sendiri tanpa ada kaitan dengan pihak lain dalam bentuk kerja bebas atau perkhidmatan profesional..Contoh :
Bayaran perkhidmatan konsultansi profesional seperti peguam, arkitek, doktor klinik atau hospital swasta dan sebagainya.
Bayaran projek yang diterima oleh kontraktor dan keuntungan projek bermusim.
Komisyen dan residual income – pendapatan dari jualan insurans, takaful, unit trust, brokeraj dan seumpamanya.
Bayaran royalti atau komisyen yang diterima hasl penulisan, penerbitan, aktiviti seni dan sebagainya.
Hasil tunai sekali sekala seperti hasil pembiayaan semula aset atau hasil jualan aset tetap atau pinjaman bank yang tiada tujuan dan lain-lain.
4. Zakat Harta al-Mustaghallat ( المُسْتَغَلاَّتْ )
Iaitu segala harta yang diperolehi daripada harta yang tidak diwajibkan zakat tetapi mendatangkan pulangan atau pendapatan dengan cara sewaan atau jualan hasilnya. Contoh:
Hasil sewaan rumah, bangunan, kilang, premis, perniagaan dan sebagainya.
Hasil sewaan kenderaan, pengangkutan, peralatan, aset atau sebagainya.
Hasil yang dikeluarkan oleh binatang ternakan seperti susu, telur, madu dan sebagainya yang dijual
Tolakan Zakat Dan Keperluan Asasi (Had Kifayah)
Mengikut Fatwa Negeri Selangor bahawa keperluan asasi yang sangat dihajari oleh manusia adalah terlepas daripada kewajipan zakat.
Asas had al-kifayah ialah segala keperluan asasi yang mesti ada pada diri seseorang dan tanggungannya seperti isteri, anak-anak, ibubapa, adik beradik dan sebagainya.
Keperluan asasi yang diambil kita dalam penentuan Had al-Kafayah adalah seperti berikut :
Satu pendekatan yang baik yang telah dilancarkan oleh Lembaga Zakat Selangor
iaitu Jom Taksir Zakat : Sempurnakan Zakatmu
Kempen ini bermula 15 Jun hingga 31 Julai 2022 bersempena Bulan Taksir Zakat.Kempen ini diadakan sebagai inisiatif untuk membudayakan taksiran zakat seiring dengan jumlah harta yang dimiliki supaya ibadah itu dilakukan dengan sempurna.
Macam mana nak ikuti kempen taksiran ini ?
Caranya mudah saja :
Muat turun aplikasi mudah alih "ZakatSelangor" di App Store atau Play Store di telefon bimbit, buat pendaftaran dan log masuk ke akaun.
Cari fungsi taksir yang membolehkan kamu membuat taksiran jenis-jenis zakat harta dan simpan taksir zakat.
Tebus baucar di cawangan LZS berhampiran berserta bukti taksiran. *Selagi stok masih ada.
Bagaimana nak tahu taksiran hanya tekan di kalkulator di sini.
Ataupun klik saja : Jom.zakatselangor.com.my
Selain itu juga,Pembayar hanya perlu memasukkan maklumat diperlukan menerusi  jom.zakatselangor.com.my dan seterusnya pembayar zakat boleh membuat bayaran zakat secara ansuran bulanan dan ia secara langsung tidak membebankan pembayar zakat. Pembayaran zakat ini juga boleh dibuat secara potangan gaji tiap bulan iaitu Skim Potongan Gaji Zakat (Skim Thohir).
Sepanjang tempoh ini, mereka yang berjaya membuat taksiran berpeluang untuk menebus baucar KFC di cawangan-cawangan LZS selagi stok masih ada. Rezeki jangan ditolak.
Selain membayar zakat, kita juga boleh menyemak permohonan, bayaran dan rekod-rekod lain melalui EZO : ezo.zakatselangor.com.my.
Zakat yang kita bayar akan diagihkan kemana ? Antaranya :
1. Asnaf Fakir Dan Miskin
5. Asnaf Ibni Sabil
Untuk maklumat lanjut :
Facebook : Lembaga Zakat Selangor
No tel : 1-300-88-4343
Posted by Akupenghibur.com at Selasa, Julai 12, 2022 Tiada ulasan:
Ahad, 8 Mei 2022
5 Tanda hubungan yang toksik, bertahan atau tinggalkan ?
Setiap orang mengimpikan sebuah perhubungan yang bahagia dan sentiasa bersama hingga ke akhir hayat. Tetapi dalam masa yang sama tidak semua perhubungan itu berjalan dengan baik dan pasti ada liku-liku permasalahan yang terjadi. Sebolehnya kita mahu pertahankan hubungan itu, tetapi ada hal-hal yang perlu difikiran apabila ianya menjadi hubungan yang toksik. Sebagai contoh :
Pertama : Dia mengharapkan duit kamu
Dalam situasi ini yang acik nak sampaikan dari dua-dua pihak dari pihak lelaki dan perempuan. Kalau lelaki yang jenis, kalau pergi makan semua perempuan yang bayar, dia tak nak kerja, kamu bayarkan keperluan dia tiap bulan, bil eletrik dia,bagi duit makan. Ini ada yang terjadi, sampai bila ? dia tak akan sedar. Tinggalkan dia jangan biarkan buat hidupmu menderita.
(iklan) untuk kaum hawa nak tahu rahsia tentang cepat dpt jodoh ? ada rahsia untuk kamu di sini --> cari jodoh
Kalau kamu dapat pasangan perempuan apa-apa belum nikah tapi minta iphone, minta jam mahal-mahal, malu kalau kamu naik motor ataupun kereta kecil. Lebih baik fikirkanlah, belum apa-apa dah kaki kikis apalagi dah nikah nanti ? Agarkan kesederhanaan dalam segala sesuatu. Kita lelaki, kita ketua keluarga bawalah ke cara yang benar.
Kedua : Jenis yang baran dan suka maki
Ada jenis lelaki maupun perempuan yang jenis baran, salah sikit tak boleh. Salah sikit naik tangan, pukul. Salah cakap sikit habis disepak terajang,sampai bengkak-bengkak muka. Ada yang masih dalam proses berkenalan dah berani pukul dan ancam. Tapi aku sayang dia acik !, kata Aisyah.
Sayang ? Tapi sanggup dipukul ! di hina di herdik macam anak kecil ?
Kalau dapat pula perempuan yang suka maki hamun, Fikirlah.Jangan sia-siakan hidup kamu.
Ketiga : Terlalu cemburu berlebihan
cemburu tak salah, faham sayang pasangan kita. Lagi kalau dia nak keluar dengan kawan dia yang lain. Lepas itu tak bagitahu kita, marahlah kita. Okey kita ada point tapi jangan sampailah kontrol dia sampai pakai aplikasi ceroboh whatsapp dia sampai kita dapat notifikasi di chat dengan siapa, call dengan siapa. Sampai satu tahap kita letakkan lokasi dia dimana. Setiap masa call dia tanya dia kat mana ? dengan siapa ?
Itu dah melampau, seadanya sahajalah. Dia pun perlukan waktu dia untuk bersendirian. Ingat Kalau dia milik kita yang telah dijodohkan oleh ALLAH pasti akan bersatu tapi seandainya bukan, kita jagalah seketat apapun kalau bukan tetap bukan.
Keempat : Jenis yang body shamming
Ada ke ? mestilah ada, yang jenis suka membezakan kamu dengan rakan-rakan dia. Awak ni gemuk ! tengok girlfriend si B tu molek je!
Kenapalah muka awak ni banyak jerawat! malu nak bawa pergi majlis!
Mungkin ini sebahagian tetapi banyak lagi kata-kata yang menyakitkan hati kita apabila di dengar. Dan ianya sendiri pernah terjadi pada acik, dipermalukan kerana size badan dulunya.
Kata menerima seseorang itu seadanya kadang hanya di bibir tapi hakikatnya yang handsome dan cantik itu lebih diutamakan.
Kelima : Apabila dia banyak "kawan" atau adik/abang angkat
Berkawan tak masalah, setiap orang mempunyai hak untuk berkawan dengan sesiapa sahaja. Tetapi seandainya dia kata kawan, tapi dia malam telephon hampir setiap hari. sering berjumpa berkawan macam mana tu ?
Ada juga kes yang beradik abang angkat demi menghalalkan perhubungan yang akrab. Hakikatnya lain seperti yang kita bayangkan. Berkawan tak salah tetapi jagalah batas-batas pergaulan, lagipun kamu sudah ada dia. Untuk apalagi ada yang lain?
Tak salahkan kita banyak pilihan ?
Memang tak salah kalau awak itu masih sendiri tapi kalau sudah ada seseorang orang yang lagi taaruf dan dalam proses ke alam perkahwinan. Jagalah hubungan itu. Kamu mau yang baik, kamu juga perlu jadi baik.
Mungkin ini hanya berlaku kepada mereka dalam proses dan taaruf.Jika ada 5 hal di atas, fikir-fikirlah.
Masih boleh diselamatkan jika saling muhasabah diri, tetapi ingat kesempatan boleh diberikan sehingga 2 kali sahaja, Lebih dari itu jangan kerana dia akan mempergunakan sebagai senjata dalam dia.
Kenapa acik dengan nada tegas kerana hanya mereka yang pernah merasa sakitnya patah hati dan kecewa. Mereka akan faham bagaimana susahnya untuk bangkit dari sakit itu.
Posted by Akupenghibur.com at Ahad, Mei 08, 2022 2 ulasan:
Selasa, 26 April 2022
10 Iklan Raya 2022 Yang Perlu Ditonton Yang Pasti Akan Menyentuh Perasaan
Kita dah tiba, 6 malam yang terakhir di bulan ramadhan. Rasa rindu dan sayang nak tinggalkan bulan yang penuh hikmah ini. Semoga kita manfaatkan masa yang ada, dan raya nak tiba ! Hari kemenangan yang di nanti-nantikan dan bermaaf-maafan..
Rasa tak lengkap bila tiba hari raya jika kita di hidangkan dengan iklan atau shortfilm yang menarik.
Sambil-sambil boleh saksikan 10 iklan terbaik pilihan acik. Pada acik mesej yang di sampaikan ada mesej yang sangat bermakna dan paling kelakar. Seperti biasa kita mesti nanti-nantikan iklan petronas yang tak pernah mengecewakan, mampukah yang lain menandinginya ?
10 Iklan Raya terbaik 2022
10. Jati Singnature Rasa Kasih Aidilfitri
Mungkin lupa segalanya. Tetapi, Rasa Kasih tetap dihati. Ditujukan kepada semua Ratu dihati - IBU yang mengorbankan segalanya dan memberikan hanya yang terbaik untuk keluarga tersayang.
9. Iklan Raya Mr Diy 2022 : Ke Pangkuan
Seorang anak yang kecewa. Seorang ibu yang diduga. Mampukah mereka kembali bahagia bersama. Tonton filem penuh dalam filem Raya MR.DIY tahun ini untuk kesudahannya!
8. Iklan Raya Hari-Hari 2022 - Hargai Selagi Masih Ada
Anda pernah lihat situasi begini? Ya. Ini hanyalah lakonan tetapi adakah anda sedar situasi ini kerap berlaku di saat yang anda sendiri tidak percaya. Ianya seperti lumrah kehidupan tetapi apa yang perlu kita lakukan untuk mengelakkan perkara ini berlaku? Harta dan wang ringgit memang penting tetapi bila berlaku sesuatu pada anda, siapakah yang dicari? Hargailah insan di sekeliling anda selagi mereka masih ada. Dunia ini hanya sementara. Berkasih sayang lah hingga ke hujung nyawa.
7. Maxis Iklan Raya 2022 | Last Kopek #RiangRayaMaxis
Bila buat persembahan, kadang-kadang ramai orang, kadang-kadang sunyi saja. Tapi sekumpulan pemuzik jalanan diketuai oleh Usop ini tetap mencuba pelbagai cara untuk meneruskan kehidupan. Mampukah mereka kekal bersama dan menempuh segala halangan sebelum Hari Raya menjelang tiba?
6. Tujuh Hari di bawah Matari #RayaSLK | Iklan Raya Astri 2022
"Semangat Lebaran Kita datang dari niat yang ikhlas" ASTRO mempersembahkan TUJUH HARI DI BAWAH MATAHARI. Sebuah filem pendek raya ASTRO
5. Etiqa 2022 Raya- Wasiat
Mereka sepatutnya mencari ‘sesuatu’ di rumah pusaka mereka. Tetapi, mereka terjumpa ‘sesuatu’ yang lain yang sangat mengejutkan!
4. Pesan Atuk -Iklan Raya Agrobank 2022
Tersebutlah kisah dua insan, Di desa nan permai terjalinnya ikatan, Selembar pesanan jadi pedoman, Ambil yang baik jadikan tauladan. Saksikan iklan raya “Pesan Atuk”, nukilan istimewa Agrobank untuk anda semua. ‘Berbudi pada tanah, tanah tak tipu’ - Atuk
3. Drama Raya 2022, Atok Dah Tak ada
Kasih Ibu Membawa Ke Syurga, Kasih Ayah Sepanjang Masa.. Saksikan Drama Pendek "Atok Dah Tak ada" Ramadan ini
2. #KembaliAidilfitri -Iklan Raya Boboiboy 2022
Setelah sekian lama, Tok Aba pulang ke rumah lamanya di Kota Hilir sambil ditemani oleh BoBoiBoy dan kawan-kawannya.
1.  Sadaqah | Hari Raya 2022
Sambil berusaha untuk memperbaiki dan memperbaharui kehidupan kita sendiri, semoga kita sentiasa bersedia untuk membantu dan berkongsi ilmu dengan orang yang memerlukannya.
so macam mana ?
Kalau ada lagi best sila kemukan di ruangan komen. Boleh di ambil kita dan akan di tambah.
Acik sendiri tertunggu-tunggu untuk Petronas. Kita tunggu dan lihat
Posted by Akupenghibur.com at Selasa, April 26, 2022 Tiada ulasan:
Winner Best Lifestyle Blog MSMW 2014/2015
Amalkan Doa ini kalau nak tebalkan dompet kamu
Tips Menjaga Sugar Glider Bagi Yang Baru Berminat Untuk Membelanya
Rumah Makan Hampir 100 Tahun! Port makan baru di Melaka !
Kalau ditanya siapapun pasti mahu kawin ? cuma jodoh yang Allah takdirkan itu belum dipertemukan lagi.
Peperiksaan PCE General & Life Insurans
Blog Archive September (3) Julai (1) Mei (1) April (3) Mac (2) Februari (3) Disember (1) Julai (2) Jun (1) Mei (11) April (3) Mac (1) Januari (1) Disember (3) November (6) September (1) Ogos (1) Julai (2) Jun (3) Mei (2) April (1) Mac (5) Januari (1) Disember (1) November (2) Oktober (2) September (4) Ogos (1) Julai (2) Jun (5) Mei (8) April (7) Mac (5) Februari (5) Januari (8) Disember (7) November (4) Oktober (3) September (8) Ogos (8) Julai (9) Jun (10) Mei (8) April (8) Mac (10) Februari (8) Januari (8) Disember (11) November (10) Oktober (10) September (7) Ogos (9) Julai (11) Jun (13) Mei (14) April (9) Mac (20) Februari (16) Januari (19) Disember (15) November (21) Oktober (25) September (26) Ogos (24) Julai (18) Jun (27) Mei (24) April (20) Mac (24) Februari (11) Januari (14) Disember (18) November (13) Oktober (12) September (16) Ogos (20) Julai (12) Jun (20) Mei (22) April (19) Mac (23) Februari (20) Januari (17) Disember (17) November (17) Oktober (19) September (15) Ogos (13) Julai (16) Jun (21) Mei (19) April (27) Mac (28) Februari (25) Januari (34) Disember (34) November (31) Oktober (32) September (33) Ogos (34) Julai (42) Jun (46) Mei (51) April (45) Mac (41) Februari (43) Januari (49) Disember (34) November (27) Oktober (30) September (38) Ogos (32) Julai (16) Jun (12) Mei (16) April (10) Mac (12) Februari (14) Januari (17) Disember (14) November (10) Oktober (10) September (10) Ogos (20) Julai (8) Jun (5) Mei (4) April (7) Mac (5) Februari (9) Januari (8) Disember (3)
Shampoo Azyma Care bagus untuk rambut berkelemumur dan penjagaan kulit kepala !
By Aku Penghibur. Dikuasakan oleh Blogger.
Powered By Blogger · Designed By Seo Blogger Templates